15. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΗΣ ΠΡΟΝΟΙΑΣ Αριθ.315434 της 3/22 Δεκ. 1955 Περί εξόδων κηδείας αποβιούντων πολιτικών συνταξιούχων. Έχοντες υπ' όψιν:1)τας διατάξεις του υπ' αριθ.1852/42 Ν.Δ/τος και 2)το άρθρον μόνον του υπ' αριθ.954/43 Νόμου, αποφασίζομεν: Ι. Ορίζομεν τα έξοδα κηδείας των αποβιούντων από 1ης Δεκ. 1955 και εφεξής πολιτικών συνταξιούχων εις το τριπλάσιον του ποσού της κατά τον μήνα του θανάτου των συντάξεων αυτών. ΙΙ. Καθορίζομεν ως ακολούθως τα δικαιολογητικά δια την έκδοσιν ενταλμάτων πληρωμής των εξόδων κηδείας των από της ως άνω χρονολογίας και εφεξής αποβιούντων πολιτικών συνταξιούχων: 1)Αίτησις δικαιούχου (συζύγου, τέκνων, γονέων ή αδελφών). 2)Αντίγραφον ληξιαρχικής πράξεως θανάτου. 3)Βεβαίωσις αρμοδίας Υπηρεσίας εν η να εμφαίνηται ότι ο θανών ετύγχανε πολιτικός συνταξιούχος, ο αριθμός μητρώου τούτου, ως και το ποσόν της συντάξεως ην ελάμβανε κατά τον μήνα του θανάτου του και 4)Εις περίπτωσιν καθ' ην τα έξοδα κηδείας πολιτικού συνταξιούχου δεν κατεβλήθησαν παρά συζύγου, τέκνων, γονέων ή αδελφών, αλλά παρά τρίτου τινός, εκτός των ανωτέρω δικαιολογητικών απαιτείται και εξοφλημένος αναλυτικός λογαριασμός εργολάβου ή αποδείξεις περί των γενομένων δαπανών με θεώρησιν της οικείας Αστυνομικής Αρχής, δια το γνήσιον της υπογραφής, του εργολάβου ή των ληπτόρων. Εν τη περιπτώσει ταύτη ως έξοδα κηδείας καταβάλλονται τα πράγματι καταβληθέντα άτινα δεν δύναται να υπερβώσι το τριπλάσιον της συντάξεως. Αντί της σελ. 419(α)  Σελ. 419(β) 96-45 Ιατροφαρμακευτική-Νοσοκομειακή Περίθαλψη-Έξοδα κηδείας 2.Ζ.η.14-15 